0222.xml
آئی سی سی ایمپائرز اور میچ ریفریز کی تین روزہ ورکشاپ اختتام پذیر
دبئی ۔ 25ستمبر (اے پی پی) انٹرنیشنل کرکٹ کونسل (آئی سی سی) ایمرٹس ایلیٹ پینل آف ایمپائرز اور میچ ریفریز کی تین روزہ ورکشاپ دبئی میں اختتام پذیر ہو گئی۔ جمعرات کو آئی سی سی کی طرف سے جاری کردہ بیان کے مطابق سالانہ سیمینار میں ایلیٹ پینل آف آئی سی سی ایمپائرز کے تمام 12 اراکین نے شرکت کی۔ ورکشاپ میں ایلیٹ پینل آف آئی سی سی کے سات میچ ریفریز، انٹرنیشنل پینل آف آئی سی سی ایمپائرز کے تین اور چار ایمپائر کوچز شامل تھے۔ میچ آفیشلز کی مستقبل میں ہونے والے انٹرنیشنل ایونٹس سے متعلق دلچسپی کو مدنظر رکھتے ہوئے ورکشاپ کے دوران وسیع پیمانے پر موضوعات جن میں کھلاڑیوں کے رویے، ڈسیشن ریویو سسٹم، ٹی وی ایمپائرز ٹریننگ، غیر قانونی باؤلنگ ایکشنز، پلیئنگ کنڈیشنز اور کرکٹ ورلڈ کپ 2015ء کے بارے منصوبہ بندی پر تبادلہ خیال کیا گیا۔ آئی سی سی ایمپائرز پرفارمنس اور ٹریننگ مینجر سائمن ٹوفل نے ورکشاپ کی نگرانی کی، اس دوران میچ آفیشلز نے گزشتہ سیزن میں حاصل کردہ اپنے تجربے کو ان سے شیئر کیا۔
APP
25.09.14
0222p.xml
ڈی آر ایس،غیر قانونی بولنگ ایکشن ودیگر پر آئی سی سی کی کانفرنس
دبئ(اسپورٹس ڈیسک) آئی سی سی میچ آفیشلز کی تین روزہ ورکشاب دبئ میں اختتام پذیر ہوگئ،اس میں ایلیٹ پینل آف امپائرز کے تمام 12ممبرز،میچ ریفریز پینل کے 7 اور انٹرنیشنل امپائرز پینل کے 4ممبران شریک ہوئے،چار امپائر کوچز نے بھی سالانہ سیمینار میں شرکت کی۔اس ورکشاپ کا مقصد ورلڈ کپ کے حوالے سے آفیشلز کو آئی سی سی قوانین اور قواعدو ضوابط کے حوالے سے یاددہانی کرانا اور ضروری ٹریننگ مہیا کرنا تھا،اس میں پلیرز کا رویہ،ڈسیشن ریویو سسٹم،ٹی وی امپائر،غیر قانونی بولنگ ایکشن،پلیئنگ کنڈیشننر اور ورلڈکپ 2015 کی پلاننگ جیسے موضوعات شامل رہے۔پاکستان کے علیم ڈار بھی ان میں شامل تھے۔
express
26.09.14